Jean Wolter
De Jean Wolter, gebuer den 23. Februar 1926 zu Diddeleng, a gestuerwen den 22. Februar 1980 zu Esch-Uelzecht, war e lëtzebuergesche Journalist an CSV-Politiker.

Säi Liewen 
Hien huet seng Première gemaach a wollt duerno Droit studéieren, dëst war awer wéinst dem Krich net méiglech. Hie gouf d'éischt bei der Flak agesat, duerno gouf hien an den Arbeitsdienst a Polen an duerno an d'Wehrmacht agezunn. 1945 koum hie fir 6 Wochen a Krichsgefaangeschaft. Elo wollt hie Journalist ginn an no kuerzer Zäit gouf hien an der Lokalredaktioun vum Luxemburger Wort agestallt.

1967 ass hien als Deputéierte fir d'CSV an d'Chamber nogeréckelt.

1970 ass hien an de Gemengerot vun der Stad Esch-Uelzecht gewielt ginn.

De Jean Wolter war zanter 1974 Vizepresident vun der CSV.

1979 gouf hien Innen- a Familljeminister souwéi och Minister fir Wunnengsbau a sozial Solidaritéit an der Regierung Werner-Thorn-Flesch.

Den 22. Februar 1980 ass de Jean Wolter u Longekriibs gestuerwen.

Hie war de Papp vum Michel Wolter.

Gielercher 

 Officier vum Ordre de Mérite du Grand-Duché de Luxembourg (Promotion 1978)

Journalisten
Lëtzebuergesch Ministeren
Inneministere vu Lëtzebuerg
Lëtzebuergesch Deputéiert
Gebuer 1926
Gestuerwen 1980
Officier de l'Ordre de Mérite du Grand-Duché de Luxembourg
Zwangsrekrutéiert